कलेक्टर बोले- कंपनी के सभी अधिकारी झूठे, विश्वास नहीं कर सकते उन पर
अन्य प्रोजेक्ट की ली जानकारी
बैठक के दौरान कलेक्टर ने नर्मदा परियोजना के डीआर प्रोजेक्ट सांचौर शहर सहित रानीवाड़ा जसवंतपुरा सहित 138 गांवों की पेयजल योजना की रिपोर्ट अधीक्षण अभियंता केएल कांत प्रोजेक्ट के डीजीएम एसपी सिंह ली। अधिकारियों ने बताया कि अतिवृष्टि के दौरान पहाड़पुरा रॉवाटर डिग्गी बाढ़ से क्षतिग्रस्त हो गई थी, जिसका कार्य प्रगति पर वहीं पहाड़पूरा, सरनाऊ, कुड़ा, रानीवाड़ा कलां पर चार सीडब्लूआर का कार्य पूरा हो गया है। जबकि 4 क्लियर पंप हाऊस के लिए काम चल रहा है। अधिकारियों ने बताया कि अतिवृष्टि के दौरान सांचौर रानीवाड़ा के बीच पाइप लाइन बाहर गई है, उसे एक माह के भीतर ठीक करवा दिया जाएगा। इस दौरान कलेक्टर ने घटिया निर्माण सामग्री को लेकर एसीबी में चल रहे मामले के बारे में अधिकारियों से जानकारी चाही तो कंपनी के डीजीएम ने कहा कि हमारी ओर से जांच करवा दी गई है।
जबकि कमेटी ने मामले में जांच कर रिपोर्ट भेज दी है, जिसकी फाइनल रिपोर्ट आनी शेष है।
समीक्षा बैठक में कलेक्टर ने ईआर प्रोजेक्ट के बारे में अधिकारियों से जानकारी ली। इस दौरान अधीक्षण अभियन्ता के एलकांत ने बताया कि प्रोजेक्ट के तहत 139 किमी लंबी पाइप लाईन डाली गई है, रॉवाटर डिग्गी का कार्य चालू कर दिया गया है, भीनमाल खारा का सीडब्लूआर का कार्य प्रगति पर है जो कि समय रहते पूरा कर दिया जाएगा। सांचौर शहर पेयजल योजना के लिए कलेक्टर ने कहा कि सांचौर विधायक सहित कई लोगों ने पाइप लाइन बदलने के लिए शिकायत की है। वर्तमान में जो पाइप लाइन बिछी हुई है। वह जगह जगह से लीकेज है। डीआर प्रोजेक्ट पूरा होने के बाद पाइप लाइन से शहर को पानी की सप्लाई होनी है। इसलिए दिक्कत हो सकती है।
उन्होंने परियोजना के अधिकारियों को इसके लिए प्रस्ताव बनाकर नई पाइप लाइन बिछाने के लिए निर्देश किया। इस दौरान उन्होंने अधिशासी अभियंता को भी व्यवस्थित तरीके से काम करने के लिए निर्देशित किया।
हादसे रोकने के लिए बनेगी 15 लोगों की टीम
नर्मदानहर में हो रहे हादसों को लेकर चर्चा की गई। इसमें 15 तैराकों की टीम तैयार करने की बात कही गई। इस टीम में 5 लोग पुलिस प्रशासन, 5 निजी व्यक्ति नर्मदा विभाग के 5 लोगों को शामिल कर नर्मदा परियोजना के खर्चे से नागपुर के एनडीसी ट्रेनिंग कॉलेज में प्रशिक्षण दिलवाकर तैयार करने का प्रस्ताव लिया गया। प्रशिक्षण प्राप्त करने के बाद इस टीम के माध्यम से नहर नदी में डूबने से बचाने डूबे शवों को खोजने में प्रशासन को परेशान नहीं होना पड़ेगा।
सांचौर. नर्मदापेयजल परियोजना की समीक्षा बैठक लेते कलेक्टर।
बैठक में मुख्य अभियन्ता राजीव डूडी ने कहा कि नर्मदा परियोजना में कुल 2232 डिग्गियां है, जिसमें 300 डिग्गियों का कार्य प्रगति पर है जो मार्च से पहले पूरा कर दिया जाएगा। डिस्कॉम के अधीक्षण अभियंता एमएल मेघवाल ने बताया कि 1546 डिग्गियों की फाइल जमा हुई है, जिसमें 1257 डिग्गियों के डिमांड जमा हुए हैं और 1120 डिग्गियों का विद्युतीकरण कर दिया गया है। उन्होंने बताया कि अधिकतर किसानों द्वारा डिमांड राशि नहीं भरने से काम अटका पड़ा है। इस अवसर पर तहसीलदार बाबूलाल मीणा, डिस्कॉम एक्सईन हनुमानाराम चौधरी, नर्मदा विभाग के एक्सईन जेपी माथुर, नर्मदा लिफ्ट कैनाल के एक्सईन वासुदेव चारण, एक्सईन राजकुमार यादव, डिस्कॉम एईएन पुनमाराम, दुर्गाराम चौधरी,प्रोजेक्ट मैनेजर डीके हाफीज, सुरेश कुमार, करूणानिधी, जलदाय विभाग के एक्सईन दिनेश पुरोहित सहित अधिकारी मौजूद थे।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva